wickkiey/tamil-wikipedia-markdown huggingface dataset:
# உமரிக்காடு

இந்தியாவின் தமிழ்நாடு மாநிலத்தில் உள்ள ஸ்ரீவைகுண்டம் வட்டம் தூத்துக்குடி மாவட்டத்தில் அமைந்துள்ள கிராமம் **உமரிக்காடு** ஆகும். இது குரும்பூர் ரயில் நிலையம் அருகில் உள்ளது. ஆறுமுகனேரி ரயில் நிலையம், நாசரேத் ரயில் நிலையம், ஆழ்வார்திருநகரி ரயில் நிலையம் மற்றும் திருச்செந்தூர் ரயில் நிலையம் அருகில் உள்ள இரயில் நிலையங்களாகும்.  

## பள்ளிகள்

- உமரிக்காட்டில் அரசு தொடக்கப்பள்ளி, மேல்நிலைப்பள்ளிகள் உள்ளன. கொற்கை, ஆத்தூர், வழவல்லான் மற்றும் அருகிலுள்ள பிற கிராமங்களைச் சேர்ந்த மாணவர்கள் இந்த பள்ளிகளில் படிக்கின்றனர். உமரிக்காடு மக்கள் கிராம நிதியிலிருந்தும் தனியார் நிதியிலிருந்தும் இப்பள்ளி மாணவர்கள் கல்வி உதவி பெறுகின்றனர்.

## வங்கிகள்

- கூட்டுறவு வங்கி ஒன்று இக்கிராமத்தில் உள்ள விவசாயிகளின் விவசாயத் தேவைக்கான நிதி சேவைகளை வழங்குகிறது.
# பொத்தியார்

**பொத்தியார்** சங்ககாலப் புலவர். இவரது ஐந்து பாடல்கள் சங்கநூல் தொகுப்பில் இடம்பெற்றுள்ளன. அவை: புறநானூறு 217, 220, 221, 222, 223 ஆகியவை.  
## பாடல் சொல்லும் செய்தி
### மருட்கை உடைத்து
:கோப்பெருஞ்சோழன் வடக்கிருந்தானைக் கண்டு பாடியது.  

:இவன் துணிவு வியப்பைத் தருகிறது. அதனினும் வியப்பு, பாண்டிநாட்டிலிருக்கும் தன் நண்பன் வந்து தன்னுடன் வடக்கிருப்பான் என்று இவன் சொன்னபடி பிசிராந்தையார் வந்து இவனுடன் வடக்கிருப்பது. <small>புறநானூறு 217</small>  

### வெளில் பாழ்நிலை
- தேர்வண் கிள்ளி = கோப்பெருஞ்சோழன்
:வடக்கிருந்தானைப் பார்த்துவிட்டு மீண்டுவந்து உறையூரைப் பார்க்கும் புலவர் சொல்கிறார்.  

:பல ஆண்டுகள் தனக்குப் பெருஞ்சோறு அளித்துப் பேணிய களிறு மாண்டதால் வெற்றிடமாகக் கிடக்கும் வெளில் போல எனக்கு உறையூர் காணப்படுகிறது. யானையை இழந்த பாகன் போல நான் கலங்குகிறேன். - <small>புறநானூறு 220</small>  

### நடுகல் ஆயினன்
:பாடுநர்க்கும், ஆடுநர்க்கும் அளித்தவன். அறவோராலும், திறவோராலும் புகழப்பட்டவன். மகளிர்க்கு நிழல். மைந்தர்க்கு மைந்து(வலிமை). இப்படிப்பட்டவன் நடுகல் ஆயினான். அரந்தையில் தள்ளாடும் உலகமே வருக! புலவர்களின் இசைமலர்களைச் சூடிக்கொண்டு நடுகல் ஆகிவிட்டதைக் காணுங்கள்! - <small>புறநானூறு 221</small>  

### புதல்வன் பிறந்தபின் வா
:அன்பிலாள! நீ வடக்கிருக்கிருக்கிறாய். என்னை மட்டும் "உன் புதல்வன் பிறந்தபின் வா" என்கிறாய். நான் என்ன செய்வேன்! - இவ்வாறு சொல்லிப் புலவர் கதறுகிறார். - <small>புறநானூறு 222</small>  

### கல்லாகியும் இடம் கொடுத்தான்
:கோப்பெருஞ்சோழன் வடக்கிருந்தபோது அவனது நண்பர் பொத்தியாரும் வடக்கிருக்க அமர்ந்தார். கோப்பெருஞ்சோழன் ஒப்பவில்லை. "புதல்வன் பிறந்தபின் வா" என்று சொல்லிப் பொத்தியாரை அனுப்பிவிட்டார். இல்லம் திரும்பிய புலவர் பொத்தியார் தனக்குப் புதல்வன் பிறந்தபின் கோப்பெருஞ்சோழனின் நடுகல்லிடம் வந்தார். அங்குப் பொத்தியாருக்கென்று ஓரிடம் ஒதுக்கப்பட்டது கண்டு வியந்து 'கல்லாகியும் காப்பவன்' என்று பாராட்டிவிட்டு, அங்கு அமர்ந்து அவனைப் போலவே வடக்கிருந்து உயிர் நீத்தார். - <small>புறநானூறு 223</small>  

### பொத்தி ஆண்ட பெருஞ்சோழன்
:பொத்தியார் சொன்னபடியெல்லாம் கோப்பெருஞ்சோழன் நடந்துகொண்டான். கோப்பெருஞ்சோழன் சொன்னபடியெல்லாம் பொத்தியார் நடந்துகொண்டார். இந்தக் கோப்பெருஞ்சோழனை இளஞ்சேரல் இரும்பொறை போரில் வென்றான். <small>பதிற்றுப்பத்து நூலைத் தொகுத்தவர் பாடிச் சேர்த்த பதிற்றுப்பத்து பதிகம் 9</small>
# அனைத்துலகக் காடுகள் ஆண்டு


ஐக்கிய நாடுகள் அவை 2011 ஆம் ஆண்டைக் **காடுகள் அனைத்துலக ஆண்டு** என அறிவித்துள்ளது. தற்போது வாழும் மக்களினதும், எதிர்காலத் தலைமுறையினரினதும் நன்மைக்காக, பேண்தகு காட்டு மேலாண்மை, எல்லாவிதமான காடுகளினதும் பாதுகாத்துப் பேண்தகு வளர்ச்சியுறச் செய்தல் போன்றவை தொடர்பில் விழிப்புணர்வை ஏற்படுத்துவதே இதன் முக்கிய நோக்கம் ஆகும்.  

## பின்னணி
உலகம் தழுவிய பேண்தகு வளர்ச்சியில் காடுகள் பிரிக்க முடியாதபடி இணைந்துள்ளன. உலக வங்கியின் மதிப்பீடுகளின்படி 1.6 பில்லியன்களுக்கு மேற்பட்ட மக்கள் தமது வாழ்க்கைக்குக் காடுகளில் தங்கியுள்ளனர். இவர்களில் 300 மில்லியன் மக்கள் காடுகளுக்குள்ளேயே வாழ்கின்றனர். காட்டு உற்பத்தித் தொழில் பொருளாதார முன்னேற்றத்துக்கும் வேலை வாய்ப்புக்களுக்குமான முக்கிய மூலங்களில் ஒன்றாக உள்ளது. உலகின் காட்டு உற்பத்திகளின் வணிகத்தின் மொத்தப் பெறுமதி 327 பில்லியன் அமெரிக்க டாலர்கள் என மதிப்பிடப்பட்டுள்ளது. காடழிப்பினால் 130,000 சதுர கிலோமீட்டர் பரப்பளவுள்ள காடுகள் ஒவ்வொரு ஆண்டும் அழிந்து போவதாக உணவு வேளாண்மை நிறுவனம் மதிப்பிடுகிறது.  

உலக வங்கியின் மதிப்பீடுகளின்படி, புவி சூடாதலுக்குக் காரணமாக உள்ள பசுங்குடில் வளிம வெளியேற்றத்தின் 20 வீதம் காடழிப்பினாலேயே ஏற்படுகிறது. உலகில் கானப்படும் உயிரினங்களில் மூன்றில் இரண்டு பங்குக்கும் மேற்பட்டவைகளுக்குக் காடுகளே வாழிடங்களை வழங்குகின்றன. அத்துடன் வெப்பவலய மழைக்காடுகளின் அழிப்பினால் நாளொன்றுக்கு 100 இனங்கள் வரையிலான உயிர்ப்பல்வகைமை இழப்பு ஏற்படுவதாகவும் உலக வங்கியின் மதிப்பீடுகள் காட்டுகின்றன. இயற்கையின் பாதுகாப்புக்கான பன்னாட்டு ஒன்றியம், காட்டு நிலத்தோற்ற மீள்விப்புத் தொடர்பான கூட்டாண்மை ஆகிய அமைப்புகள், உலகம் முழுவதிலும் ஒரு பில்லியனுக்கு மேற்பட்ட எக்டேர் பரப்பளவு கொண்ட அழிந்துபோன அல்லது தரம் குறைந்துபோன காடுகளை மீள்விக்க முடியும் என்கின்றன.  

## பரப்புரை
ஐக்கிய நாடுகள் காடுகள் மன்றத்தின் செயலகமே காடுகள் அனைத்துலக ஆண்டின் நோக்கங்களைச் நிறைவேற்றுவதற்கான மைய அமைப்பாக உள்ளது. இதற்காக நாடுகளின் அரசுகளின் துணையோடும், காடுகள் தொடர்பான ஒன்றிணைந்த கூட்டாண்மை மற்றும் அதுபோன்ற அமைப்புக்களின் உதவியோடும் ஐக்கிய நாடுகள் காடுகள் மன்றம் செயற்படுகின்றது. அரசுகளும், பிற பிரதேச, பன்னாட்டு அமைப்புக்களும், குடிமக்கள் சமூக அமைப்புக்களுடன் இணைந்து அந்தந்த நாடுகளில் இது தொடர்பான செயற்பாடுகளை ஒருங்கிணைப்பதற்கான தேசியக் குழுக்களை அமைக்கின்றன.
# சிகாகோ பெருந்தீ



**சிகாகோ பெரும் தீ** (*Great Chicago Fire*) அமெரிக்காவில் சிகாகோ நகரில் நடைபெற்ற ஒரு பெரும் தீ விபத்து. அக்டோபர் 8, 1871ல் எரிய ஆரம்பித்து, அக்டோபர் 10 வரை தொடர்ந்து எரிந்தது. நூற்றுக்கணக்கானவர்களை எரித்து சிகாகோவின் நான்கு சதுர மைல்களில் உள்ள அனைத்தையும் எரித்து நாசப்படுத்தியது இத்தீ. பத்தொன்பதாம் நூற்றாண்டின் மிகப்பெரிய தீயான இதனால் பெரிய அளவில் அழிவு ஏற்பட்டாலும் நகரத்தின் புனரமைப்பு வெகு வேகமாக செய்யப்பட்டது. தற்போது அமெரிக்காவின் மிக முக்கிய நகரங்களில் ஒன்றாக சிகாகோ உள்ளது.  

சிகாகோவின் கொடியில் உள்ள இரண்டாம் நட்சத்திரம் இப் பெரும் தீயினைக் குறிக்கிறது. இந்நாள் நாள் வரை இத்தீ உருவான காரணம் அறியப்படவில்லை.  

## நிகழ்வுகள்
இத்தீ அக்டோபர் 8ஆம் தேதி காலை ஒன்பது மணி அளவில், 137 டேகோவென் தெருவிலுள்ள ஒரு சின்ன கிடங்கில் ஆரம்பித்தது. செய்தித்தாள் நிருபரான மைகேல் அஃகன் என்பவர் இத்தீ ஒரு மாடு எரிவிளக்கை எட்டி உதைத்ததனால் உருவானது என்று கூறினார். ஆனால் 1893ஆம் ஆண்டில் தான் சொன்னவை உண்மையில்லை என்று அறிவித்தார்.  

இந்த தீ சிகாகோ நகரத்தின் அதிகமான மரக்கட்டை பயன்பாடு மற்றும் தென்மேற்கு காற்றினாலும் அதிகமாக ஏரிந்தது. சீக்கிரமாக தடுக்காதலாலும் முன்னதாக நடந்த தீவிபத்தில் சோர்வடைந்த தீயணைப்பவர்களாலும் தீயின் பரப்பளவு அதிகமானது. நகரத்தின் தீயணைப்புத்துறையினர் காலை சுமார் பத்து மணியளவில் அழைக்கப்பட்டனர். அவர்களின் தவறால் தீ மேலும் பரவியது. இரண்டு நாட்கள் முழுவதும் தீயணைப்பவர்கள் தீயை அணைப்பதில் ஈடுபட்டனர். அதன் பின்னர் பெய்த மழையினால் தீ முற்றிலுமாக அனைக்கப்பட்டுவிட்டது. 300 மக்கள் இறந்ததாகவும், 3 இலட்சம் மக்கள் வீடிழந்ததாகவும் கூறப்பட்டது.  

## தப்பிய கட்டிடங்கள்
இத்தீயிலிருந்து தப்பி இன்றுவரை நிற்கும் கட்டிடங்கள்:  
- தூய மைகேல் சர்ச்
- சிகாகோவின் தண்ணீர்த்தொட்டி
- சிகாகோ அவென்யூ நீரேற்று நிலையம்

## படங்கள்
# பன்னாட்டு உயிரிப் பல்வகைமை ஆண்டு



**பன்னாட்டு உயிரிப் பல்வகைமை ஆண்டு** (*International Year of Biodiversity*) என்பது உயிரியல் பன்முகத்தன்மை மற்றும் அதன் முக்கியத்துவத்தை அனைவரும் அறிவதை நோக்கமாகக் கொண்டு ஓர் ஆண்டு முழுவதும் கடைபிடிக்கும் ஒரு கொண்டாட்டமாகும். 2010 ஆம் ஆண்டில் இக்கொண்டாட்டம் பன்னாட்டு அளவில் நடைபெற்றது. 2010 ஆம் ஆண்டிற்கான உயிரிப் பல்வகைமை இலக்குத் தேதியுடன் இணைந்து, 2006 ஆம் ஆண்டில் ஐக்கிய நாடுகள் பொதுச் சபையின் 61 ஆவது அமர்வில் இந்த ஆண்டு அறிவிக்கப்பட்டது.  

செயல்பாடுகள் மற்றும் நிகழ்வுகள் மூலம் பல்லுயிர் பெருக்கத்தின் முக்கியத்துவத்தைப் பற்றிய விழிப்புணர்வை ஏற்படுத்தவும், முடிவெடுப்பவர்கள் இதன் முக்கியத்துவத்தை உணரவும், மேலும் உயிரியல் பன்முகத்தன்மையை அரசியல் நிகழ்ச்சி நிரலுக்கு அருகில் உயர்த்தவும் இக்கொண்டாட்டம் உதவும். உயிரிப்பல்வகைமை புவியில் வாழ்க்கைக்கு அவசியமானது என்ற விழிப்புணர்வை ஏற்படுத்துவதற்காக 2010 ஆம் ஆண்டு முழுவதும் பல்வேறு நிகழ்வுகள் நடைபெற்றன.  

## பின்னணி
ஐக்கிய நாடுகளின் பொதுச் சபை 2010 ஆம் ஆண்டை பன்னாட்டு உயிரிப்பல்வகைமை ஆண்டாக அறிவித்தது (தீர்மானம் 61/203). 2002 ஆம் ஆண்டில் யோகானசுபர்க்கில் நடைபெற்ற நிலையான வளர்ச்சிக்கான உலக உச்சி மாநாட்டில் உயிரியல் பன்முகத்தன்மை பற்றிய மாநாட்டுக் குழுக்கள், மாநிலத் தலைவர்கள் மற்றும் அரசாங்கத்தால் ஏற்றுக்கொள்ளப்பட்ட 2010 ஆம் ஆண்டிற்கான பல்லுயிர் இலக்கு தநாளுடன் இந்த ஆண்டு ஒத்துப்போனது.  

கனடாவின் மாண்ட்ரியலில் உள்ள உயிரியல் பன்முகத்தன்மைக்கான மாநாட்டின் செயலகம் பன்னாட்டு உயிரிப்பல்வகைமை ஆண்டிற்கான நிகழ்வுகளையும் செயற்பாடுகளையும் ஒருங்கிணைத்தது.  

உயிரியல் பன்முகத்தன்மை பற்றிய மாநாடு என்பது பல்லுயிர்களின் பாதுகாப்பும் நிலையான பயன்பாடும் மற்றும் பல்லுயிர்களின் நன்மைகளை சமமாகப் பகிர்ந்து கொள்வதற்கான ஒரு பன்னாட்டு ஒப்பந்தமாகும் என 1992 ஆம் ஆண்டில் ரியோ டி ஜெனிரோவில் நடந்த புவி உச்சி மாநாட்டில் நிறுவப்பட்டது. இம்மாநாடு 193 குழுக்களுடன் கிட்டத்தட்ட உலகளாவிய பங்கேற்பைக் கொண்டிருந்தது.  

## ஐ.நா.சபையின் பார்வையில் நோக்கங்கள்
பன்னாட்டு உயிரிப் பல்வகைமை ஆண்டின் நோக்கங்கள்:  
- பல்லுயிர் பாதுகாப்பின் முக்கியத்துவம் மற்றும் பல்லுயிர் பெருக்கத்திற்கான அடிப்படை அச்சுறுத்தல்கள் பற்றிய பொது விழிப்புணர்வை மேம்படுத்துதல்,
- சமூகங்கள் மற்றும் அரசாங்கங்களால் உணரப்பட்ட பல்லுயிரியலைக் காப்பாற்றுவதற்கான சாதனைகள் பற்றிய விழிப்புணர்வைக் எடுத்துரைத்தல்,
- பல்லுயிர் பெருக்கத்திற்கு ஏற்படும் அச்சுறுத்தல்களை குறைக்க புதுமையான தீர்வுகளை முன்னெடுத்தல்,
- பல்லுயிர் இழப்பைத் தடுக்க தனிநபர்கள், நிறுவனங்கள் மற்றும் அரசாங்கங்களை உடனடியாகச் செயல்பட ஊக்குவித்தல்,
- 2010 ஆம் ஆண்டுக்குப் பிந்தைய காலகட்டத்தில் என்னென்ன செய்ய வேண்டும் என்பதற்கான உரையாடலை உறுப்பினர்களிடையே தொடங்குதல்.

## இவற்றையும் காண்க
- அனைத்துலகக் காடுகள் ஆண்டு
- ஐக்கிய நாடுகள் கடைப்பிடிப்புக்கள் - அனைத்துலக ஆண்டு
# கீர்த்தி சக்கரம்



**கீர்த்தி சக்கரம் ** (Kirti Chakra) போர்க்களத்தில் அல்லாது ஆற்றப்படும் அதிவீரச் செயல்களுக்காகவும் தன்னலமற்ற தியாகத்திற்காகவும் இந்தியப் படைத்துறையால் வழங்கப்படும் விருதுகளில் அசோகச் சக்கரத்திற்கு அடுத்த நிலையிலும் சௌர்யா சக்கரத்திற்கு மேல் நிலையிலும் உள்ள உயரிய விருதாகும். இது படைத்துறையினருக்கு மட்டுமல்லாது குடிமக்களுக்கும் வழங்கப்படக்கூடியது. மறைவிற்குப் பின்னரும் வழங்கப்படலாம். இது *அமைதிக் காலத்தில்* வழங்கப்படும் மகா வீர சக்கரம் எனலாம். 1967ஆம் ஆண்டுக்கு முன்னர் *அசோகச் சக்கரம், வகுப்பு II* என குறிப்பிடப்பட்டது. விருதுகளில் வகுப்புகளை புகுத்திட விரும்பாத இந்திய அரசு கீர்த்தி சக்கரம் எனத் தனிப்பெயரிட்டது.  

இரண்டாம் முறையும் அதற்குப் பின்னரும் பெறப்படும் கீர்த்திச் சக்கரா விருதுகளுக்கு விருது நாடாவில் சேர்த்துக் கொள்ள ஆடைப்பட்டயம் வழங்கப்படுகிறது. இதுவரை அவ்வாறு இரண்டாம் முறை எவருக்கும் வழங்கப்படவில்லை. இந்த விருது பெற்றவர் பிற வீரச்செயல்களுக்காக அசோகச் சக்கரம் அல்லது சௌர்யா சக்கரம் விருது பெற வாய்ப்புள்ளது.  

## வெளியிணைப்புகள்
- கீர்த்தி சக்கரம் இந்தியப் படைத்துறை இணையதளத்தில்
- கீர்த்திச் சக்கர பதக்கம்
- கீர்த்தி சக்கரம் குறித்த பாரத் ரக்சக் கட்டுரை
# படிமம்:Iyblogo.svg

## Summary

The International Year of Biodiversity logo is free content provided by the Convention on Biological Diversity (created by Futerra Sustainability Communications in 2009). It may be freely downloaded from www.cbd.int/2010  

The logo embedded here is a low-resolution version. For high resolution, please visit the official site of the International Year of Biodiversity.  

The logo can be used by anyone for information/educational purposes providing they sign a "Waiver of liability" form and send it to the Secretariat of the Convention on Biological Diversity iyb2010@cbd.int  
Certain conditions apply if the logo is meant for commercial purposes, please contact the Secretariat.  

The logo consists of three core components:  
The year "2010" that frames the campaign and the logo elements.  
The iconographic elements symbolising biodiversity. These include fish, waves, a flamingo, an adult and child, and a tree.  
The title of the campaign, "2010 International Year of Biodiversity".  

## Licensing
# கீர்த்தி சக்கரா



***கீர்த்தி சக்கரா*** (***Keerthi chakra***) 2006ஆம் ஆண்டு போர்க்களப் பின்னணியில் மேஜர் ரவியின் முதல் இயக்கத்தில் வெளியான மலையாளத் திரைப்படமாகும். இதில் மோகன்லாலும் ஜீவாவும் முன்னணி வேடத்தில் நடித்துள்ளனர். இந்திய மாநிலம் சம்மு காசுமீரில் உண்மையான போராளிகளின் நிகழ்ச்சிகளை அடிப்படையாகக் கொண்டு படைக்கப்பட்டது. இந்தியப் படைத்துறை அமைதிகாலத்தில் வழங்கும் உயரிய கீர்த்தி சக்கரம் விருதினைக் கொண்டு திரைப்படம் பெயரிடப்பட்டது. இது மேஜர் மகாதேவன் என்ற கதாபாத்திரத்தின் முதல் திரைப்படமாகும். இதனை அடுத்து இதே கதாபாத்திரத்தில் மோகன்லால் நடித்த **குருச்சேத்திரம்** வெளியானது.  

இந்தப் படம் மலையாளத்தில் வெற்றியடைந்ததைத் தொடர்ந்து தமிழில் ஒலிபெயர்ப்புச் (டப்) செய்யப்பட்டு **அரண்** என்று பெயரில் வெளியானது.
# சௌர்யா சக்கரம்


**சௌர்யா சக்கரம் ** (Shaurya Chakra) போர்க்களத்தில் அல்லாது ஆற்றப்படும் அதிவீரச் செயல்களுக்காகவும் தன்னலமற்ற தியாகத்திற்காகவும் இந்தியப் படைத்துறையால் வழங்கப்படும் விருதுகளில் மூன்றாவது நிலையில் கீர்த்தி சக்கரத்திற்கு அடுத்த நிலையில் உள்ள உயரிய விருதாகும். **சேனா பதக்கங்களுக்கு** மேல்நிலை விருதாகும். இது படைத்துறையினருக்கு மட்டுமல்லாது குடிமக்களுக்கும் வழங்கப்படக்கூடியது. மறைவிற்குப் பின்னரும் வழங்கப்படலாம். இது *அமைதிக் காலத்தில்* வழங்கப்படும் வீர சக்கரம் எனலாம். 1967ஆம் ஆண்டுக்கு முன்னர் *அசோகச் சக்கரம், வகுப்பு III* என குறிப்பிடப்பட்டது. விருதுகளில் வகுப்புகளை புகுத்திட விரும்பாத இந்திய அரசு சௌர்ய சக்கரம் எனத் தனிப்பெயரிட்டது.  

இரண்டாம் முறையும் அதற்குப் பின்னரும் பெறப்படும் கீர்த்திச் சக்கரா விருதுகளுக்கு விருது நாடாவில் சேர்த்துக் கொள்ள ஆடைப்பட்டயம் வழங்கப்படுகிறது. இதுவரை அவ்வாறு இரண்டாம் முறை எவருக்கும் வழங்கப்படவில்லை. இந்த விருது பெற்றவர் பிற வீரச்செயல்களுக்காக அசோகச் சக்கரம் அல்லது சௌர்யா சக்கரம் விருது பெற வாய்ப்புள்ளது.  

சூலை, 1999 முதல் காவல்துறை, தீயணைப்புதுறையினரைத் தவிர பிற அனைத்து வாழ்க்கைத்துறை குடிமக்களுக்கும், ஆண்பெண் பாகுபாடின்றி வழங்கிட வகை செய்யப்பட்டுள்ளது.
# அனைத்துலகக் கூட்டுறவு ஆண்டு



ஐக்கிய நாடுகள் பொதுச் சபை 2012 ஆம் ஆண்டைக் **கூட்டுறவுக்கான அனைத்துலக ஆண்டு** என அறிவித்துள்ளது. சமூக பொருளாதார வளர்ச்சியில் கூட்டுறவின் பங்கைச் எடுத்துக் காட்டியும், குறிப்பாக வறுமையைக் குறைப்பு, வேலை வாய்ப்பு உருவாக்கம், சமூக ஒருமைப்பாடு ஆகியவற்றில் கூட்டுறவின் தாக்கத்தை ஏற்றுக்கொண்டும் இவ்வறிவிப்பு விடுக்கப்பட்டுள்ளது.  

## பின்னணி
கூட்டுறவு என்பது ஆட்கள், கூட்டாக உரிமை கொள்வதும் சனநாயக முறைப்படி கட்டுப்படுத்தப்படுவதுமான ஒரு தொழில்முயற்சியின் மூலம் தமது பொதுவான பொருளாதார, சமூக, பண்பாட்டுத் தேவைகளையும் எதிர்பார்ப்புக்களையும் நிறைவேற்றிக் கொள்வதற்கான ஒரு தன்னாட்சி அமைப்பு ஆகும். இதன்படி கூட்டுறவு அமைப்புக்களின் உறுப்பினராக இருப்பவர்கள் ஒவ்வொருவரும் அதன் கூட்டு உரிமையாளர்களுள் ஒருவராக இருப்பதுடன் அதைக் கட்டுப்படுத்தி அதிலிருந்து பயன்பெறுபவர்களாகவும் இருக்கிறார்கள். பல்வேறு கூட்டுறவு அமைப்புகள் தம்மிடையே ஒத்துழைப்பை உருவாக்கிக் கொள்வதன்மூலம் அவை தம்மைப் பொருளாதார அடிப்படையில் வலுப்படுத்திக் கொள்கின்றன. இவை நடைமுறைக்கு ஒத்த கொள்கைகளின் அடிப்படையில் இயங்குகின்றன. உலகில் 90க்கும் மேற்பட்ட நாடுகளைச் சேர்ந்த ஒரு பில்லியன் வரையான மக்கள் பன்னாட்டுக் கூட்டுறவுக் கூட்டமைப்பு ஊடாகக் கூட்டுறவு இயக்கத்தில் இணைந்துள்ளனர். பல நாடுகளில் அவற்றின் மக்கள்தொகையின் குறிப்பிடத்தக்க வீதத்தினர் கூட்டுறவு அமைப்புகளில் உறுப்பினராக உள்ளனர். சில நாடுகளில் இது 50 வீதம் வரை உள்ளது. மொத்த உள்நாட்டு உற்பத்தியிலும் பல நாடுகளில் கூட்டுறவுத்துறை குறிப்பிடத்தக்க பங்களிப்பைச் செய்கிறது. நோர்வே, நியூசிலாந்து, ஐக்கிய அமெரிக்கா போன்ற நாடுகளில் பால் உற்பத்தியின் 80 - 90 வீதம் கூட்டுறவுத்துறை ஊடாகவே நடைபெறுகிறது. அத்துடன், கூட்டுறவுத்துறை உலகம் முழுவதிலும் 100 மில்லியனுக்கு மேற்பட்ட வேலை வாய்ப்புக்களைக் கொண்டிருப்பதாக மதிப்பிடப்படுகிறது.  

மக்களின் சமூக பொருளாதார வளர்ச்சியில் கூட்டுறவுத்துறை ஆற்றும் முக்கியமான பங்கை ஐக்கிய நாடுகள் அவை பெரிதும் மதிக்கிறது. 1995 ஆம் ஆண்டில் கோப்பன்கேகனில் நடைபெற்ற சமூக வளர்ச்சிக்கான உலக மாநாட்டில் நிறைவேற்றப்பட்ட தீர்மானங்கள் வளர்ச்சிக்கான மக்களை மையப்படுத்திய அணுகுமுறையில் கூட்டுறவின் முக்கியத்துவம் ஏற்றுக்கொள்ளப்பட்டுள்ளது. வறுமை ஒழிப்பு, வேலைவாய்ப்பு உருவாக்கம், சமூக ஒருமைப்பாடு ஆகியவை உட்பட்ட சமூக வளர்ச்சி இலக்குகளை அடைவதற்காகக் கூட்டுறவுத் துறையைப் பயன்படுத்துவதற்கும் அதன் ஆற்றலை முழுமையாக வளர்ப்பதற்கும் மாநாட்டில் ஒத்துக்கொண்டது.
# அனைத்துலக நீர்க் கூட்டுறவு ஆண்டு



ஐக்கிய நாடுகளின் பொதுச்சபை 2013 ஆம் ஆண்டை **நீர்க் கூட்டுறவுக்கான அனைத்துலக ஆண்டு** என அறிவித்துள்ளது. நீர் சூழியல் ஒருமைப்பாடு, வறுமை, பசி ஆகியவற்றின் ஒழிப்பு என்பவற்றை உள்ளடக்கிய பேண்தகு வளர்ச்சிக்கு இன்றியமையாதது என்றும், மனித நலத்துக்கும், நல்வாழ்வுக்கும் அடிப்படையானது என்றும், ஆயிரவாண்டு வளர்ச்சி இலக்குகளை அடைவதற்கு அவசியமானது என்றும் இதற்கான தீர்மானத்தில் சுட்டிக்காட்டப்பட்டுள்ளது.  

## பின்னணி
நீர்க் கூட்டுறவு தொடர்பான முன்முயற்சி தாசிக்கிசுத்தான் குடியரசின் சனாதிபதி திரு. எமோமலி ரகுமோனால் எடுக்கப்பட்டது. 2009 ஆம் ஆண்டில் இசுத்தான்புல்லில் இடம்பெற்ற ஐந்தாவது உலக நீர் மன்றத்தில் இதனை அறிவித்தார். இதன் முதல் வரைவு, பொதுச் சபையின் நீர் தொடர்பான முன்னைய தீர்மானங்களின் அடிப்படையிலும், "வாழ்க்கைக்கு நீர்" என்னும் பத்தாண்டுச் செயல்திட்டம் (2005 - 2015) நிறைவேற்றப்படுவது தொடர்பிலான இடைக்கால ஆய்வுக்காக இடம்பெற்ற உயர்மட்ட அனைத்துலக மாநாட்டில் எடுக்கப்பட்ட தீர்மானத்தின் அடிப்படையிலும் விரிவாக்கப்பட்டது. ஐக்கிய நாடுகள் பொதுச் சபையில் தாசிக்கிசுத்தானுடன், ஆப்கானிசுத்தான், ஆர்மீனியா, ஆசுத்திரேலியா, பகரேன், பொலீவியா, சிலி, கொசுத்தாரிக்கா, கபொன், ஒன்டூராசு, ஈராக், கசாக்கிசுத்தான், மடகாசுக்கர், மங்கோலியா, நேபாளம், பாகிசுத்தான், ரசியா, தாய்லாந்து, உக்ரேன் ஆகிய நாடுகள் கூட்டாக முன்மொழிந்திருந்தன.
# பன்னாட்டுக் கைம்பெண்கள் நாள்

உலகம் முழுவதும் கணவன்மார்களை இழந்து ஆதரவின்றி தவிக்கும் பெண்களின் நிலை குறித்து விழிப்புணர்வை ஏற்படுத்தும் நோக்கில் சூன் 23 ம் தேதியினை **பன்னாட்டு விதவைகள் நாள்** (*பன்னாட்டுக் கைம்பெண்கள் நாள்*) என ஐ.நா. சபை அறிவித்துள்ளது. இந்த நாளில் உலகம் முழுவதும் உள்ள ‌கோடிக்கணக்கான கைம்பெண்கள் சந்தித்துவரும் பிரச்சனைகள், மற்றும் இன்னல்கள் குறித்து ஐ.நா. கண்காணித்துத் தீர்வுக்கு வழி வகுக்கும்.  
பன்னாட்டுக் கைம்பெண்கள் நாளை அறிவிப்பதன் அவசியத்தை வலியுறுத்தி உலகத் தலைவர்களும் ஐ.நா.சபையில் பேசி வந்தனர். காபூன் நாட்டின் ம‌றைந்த முன்னாள் அதிபர் ஒமர் பூன்கோ ஒடிம்பாவின் மனைவி சில்‌‌வையோ பூன்கோ ஒடிம்பாவின் கோரிக்கைப்படி ஐ.நா.வின் பொதுச்சபைக்கூட்டத்தில் மொத்தம் 195 பிரதிநிதிகளின் சார்பில் அமைக்கப்பட்ட 3வது குழுவின் அறிக்கையடிப்படையில் தீர்மானம் நிறைவேற்றப்பட்டது. இதுகுறித்து ஐ.நா. பொதுச் சபையில் 23 டிசம்பர், 2010 அன்று ஒருமனதாகத் தீர்மானமும் நிறைவேறியது.
# கட்டி (உயிரியல்)


**கட்டி** (*tumor*) என்பது இழையங்களில் ஏற்படக்கூடிய அசாதாரணமான, அளவுக்கதிகமான வளர்ச்சியால் ஏற்படும் புத்திழையம் (neoplasm) அல்லது திண்ம இழையமாகும். இந்த வளர்ச்சியானது அருகில் சூழவுள்ள இழையங்களிலிருந்து வேறுபட்டிருப்பதுடன், அதற்குரிய தூண்டல் நீக்கப்பட்டாலும்கூட, தொடர்ந்த அசாதாரண வளர்ச்சியையே காட்டும். இந்த அசாதாரண வளர்ச்சியானது, (எப்பொழும் இல்லையெனினும்) பொதுவாக திணிவு கூடி வீக்கமடைந்து காணப்படும் நிலையில் இது கட்டி எனப்படும்.  

கட்டிகளை நான்கு வகைப்படுத்தலாம். கேடுதரும் கட்டிகள் (Malignant tumour) புற்றுநோய்க் கட்டிகளாக இருக்கும். கட்டிகள் எல்லாமே புற்றுநோய்க் கட்டிகள் அல்ல. கேடில்லாத கட்டிகளும் (Benign tumour) உடலில் தோன்றும். அத்துடன் கேடுதருவதற்கு முதல் நிலையிலுள்ள, அதாவது புற்று நோயாக மாறக்கூடிய கட்டிகளும் (:en:Carcinoma in situ) உண்டு. இவை தவிர, சரியாக அறிய முடியாத, குறிப்பிடும்படியாக இல்லாத கட்டிகளும் உண்டு. இவற்றில் புற்று நோய்க் கட்டிகள் பற்றிய படிப்பே மிகவும் முக்கியத்துவம் பெறுகின்றது. இது பற்றிய கற்கை நெறி புற்றுநோயியல் எனப்படும்.  

பொதுவாக அசாதரணமாக ஏற்படும் இவ்வகையான இழைய மிகைப்பெருக்கத்திற்குக் காரணம் மரபணு திடீர்மாற்றம் ஆகும். குருதிப் புற்றுநோய் போன்ற சில புத்திழையங்கள் தவிர, ஏனைய புத்திழைய வளர்ச்சிகள் எல்லாவற்றிலும் கட்டிகள் தோன்றும். உயிரகச்செதுக்கு மூலமோ, அல்லது அறுவைச் சிகிச்சை மூலம் அகழ்ந்தெடுக்கப்படும் இழைய மாதிரிகளை நோயியலாளர்கள் பார்வையிட்டு அவை கேடுதரும் புற்றுநோய்க் கட்டிகளா அல்லது கேடில்லாத கட்டிகளா எனத் தீர்மானிப்பார்கள்.
# உலக நீரிழிவு நாள்

**உலக நீரிழிவு நாள்** (*World Diabetes Day*) உலகை அச்சுறுத்தும் நோய்களுள் ஒன்றான நீரிழிவு நோய் (சர்க்கரை நோய்) குறித்த விழிப்புணர்வை அனைவரும் பெறவேண்டும் என்ற நோக்குடன், ஒவ்வொரு ஆண்டும் நவம்பர் மாதம் 14-ம் தேதி ஐக்கிய நாடுகள் சபையால் அறிவிக்கப்பட்டுள்ளது. 2006 ஆம் ஆண்டு நிறைவேற்றப்பட்ட தீர்மானம் மூலம் இத்தினம் ஐக்கிய நாடுகள் அவையினால் அறிவிக்கப்பட்டுள்ளது.  

நீரிழிவு நோய்க்குப் பயன்படுத்தும் இன்சுலின் மருந்தினை சார்ள் பெஸ்ட் என்பவருடன் இணைந்து 1921 இல் பிறட்ரிக் பான்ரிங் என்பவர் கண்டுபிடித்தார். இவரது பிறந்த தின நினைவாகவே இன்றைய நாள் நினைவுகூரப்பட்டு வருகிறது. சர்வதேச ரீதியில் ஏறத்தாழ 150 நாடுகளில் உள்ள மக்கள் ஒன்றிணைந்து இந்நோய் சம்பந்தமான விழிப்புணர்வை ஏற்படுத்தி வருகின்றனர். சர்வதேச நீரிழிவு நோய் சம்மேளனத்தினாலும் உலக சுகாதார நிறுவனத்தினாலும் 1991 முதல் முறையாக நீரிழிவு தினம் அறிமுகப்படுத்தப்பட்டது.
# பசி



ஒருவருக்கு உணவு தேவைப்படுகையில் **பசி** (*hungry*) என்ற உணர்வு ஏற்படுகிறது. பல நேரம் பசி எடுக்காத நிலை **பசியின்மை** ஆகும். ஐப்போதாலமசு (Hypothalamus) எனும் நாளமில்லாச் சுரப்பி சுரக்கும் இயக்குநீர் (*Hormone*) நுரையீரலில் உள்ள அறிமானிகளைக் குறி வைத்துச் சுரப்பதாலேயே அடிக்கடி விரும்பத்தகாத பசி உணர்வு ஏற்படுகிறது. ஆரோக்கியமான ஒருவர் சில வாரங்களுக்கு உணவு எடுத்துக் கொள்ளாமலேயே உயிர்வாழ முடியும். ஒரு தனித்தப் பசிக் குறுக்கம் ஆனது 30 நொடிகள் வரையும், பசி வேட்கையானது 30 - 45 நிமிடங்கள் வரையும் நீடிக்கலாம். 30 - 150 நிமிடங்களுக்குள் பசி வேட்கை அடங்கும். பசியில்லா நிலை ஆனது இளைய வயதினர்க்கே அதிகம் ஏற்படுகிறது. மேலும் அதிக அளவிலான குடல் நோய்கள் உள்ளவர்களுக்கும் இது ஏற்படும். லெப்டின் அதிக அளவு சுரந்தால் பசியைக் குறைத்து விடும். மேலும் உளைச்சலும் இந்த இயக்குநீரின் சுரப்பை அதிகரிக்கிறது. இதன்மூலம் மனஉளைச்சலின் போதும் ஏன் பசி ஏற்படுகிறது என்று அறியப்படுகிறது.  

## நடத்தைசார் செயல்
பசி பல விலங்குகளில் சுறுசுறுப்புத் தன்மையையும் இயக்கத்தையும் அதிகரிக்கிறது. எடுத்துக்காட்டாக சிலந்திகளில் மேற்கொள்ளப்பட்ட ஓர் ஆய்வு முடிவின் படி பசியில் இருந்த சிலந்திகள் இரைபிடித்துண்டபின் அதிக எடையைப் பெற்றன என்று அறியப்பட்டது. .  

## ஒத்த நாட்டங்கள்
பசியின் பொழுது ஒரு குறிப்பிட்ட உணவை மட்டுமே உண்ணுவது **பசி நாட்டம்** (*Food craving*) ஆகும். இதேபோல தாகம் என்பது **நீர்ம நாட்டம்** ஆகும். நாட்ட நிறுத்தம் மருந்துப் பொருள்களுக்கு அடிமையாதலை ஏற்படுத்தும்.  

## திருக்குறளில்
ஆற்றுவார் ஆற்றல் பசியாற்றல் அப்பசியை  

மாற்றுவர் ஆற்றலின் பின் (225)  

அற்றது அறிந்து கடைப்பிடித்து மாறல்ல  

துய்க்க துவரப் பசித்து. (944)
# காவாலக்குடி



**காவாலக்குடி** கடலூர் மாவட்டம் காட்டுமன்னார்குடி தாலுக்காவில் உள்ள ஊர் சுமார் 2000 மக்கள் தொகை கொண்டது. தனி ஊராட்சியாக உள்ளது. சுமார் 40 விழுக்காடு மக்கள் கல்வி அறிவு பெற்றுள்ளனர். முதன்மை தொழிலாக விவசாயம் செய்யப்படுகிறது. வெள்ளாறு எனும் ஆறு இவ்வூரின் வழியாகச் செல்கிறது. இதனால் நீர் வளம் செழிப்பாக உள்ளது.
# கோ (திரைப்படம்)


**கோ** என்பது கே. வி. ஆனந்த் இயக்கத்தில் 2011 இல் வெளிவந்த ஒரு தமிழ் திரைப்படம் ஆகும். இதில் ஜீவா, அஜ்மல் அமீர், கார்திகா நாயர் மற்றும் பியா பாஜ்பாய் போன்ற நடிகர்கள் நடித்திருந்தனர். இத் திரைப்படத்தின் நாயகனான ஜீவா ஒரு புகைப்பட கலைஞர் மற்றும் ஊடகவியலாளராகத் தோன்றுகின்றார். இந்தக் கதாபாத்திரம் தனது நிஜ வாழ்க்கையை சிறிதளவு ஒத்திருப்பதாக திரைப்பட இயக்குநர் கே.வி. ஆனந்த் தெரிவித்தார்.  

படத்தின் காட்சிகள் சென்னை, சீனா, நோர்வேயில் படமாக்கப்பட்டுள்ளது. நோர்வேயில் படமாக்கப்பட்ட முதல் தமிழ்ப் படமாக இப்படம் உள்ளது. பேர்கன் நகரத்தில் ஒரு பாடல் படமாக்கப்பட்டது. மேலும் மேற்கு நோர்வேயில் துரொல்துங்கா, ஸ்தோல்ஹெய்ம், பிரெய்க்கஸ்தூலன் என்ற இடங்களிலும் படக்காட்சிகள் எடுக்கப்பட்டன.  

## உசாத்துணைகள்
# பொய்கையார்

**பொய்கையார்** சங்ககாலப் புலவர். இவரது மூன்று பாடல்கள் சங்கநூல் தொகுப்பில் இடம்பெற்றுள்ளன. அவை: நற்றிணை 18, புறநானூறு 48, 49 ஆகியவை.  

இவர் வறுமையில் வாடும் புலவர்களைச் சேரமான் கோக்கோதை மார்பனிடம் ஆற்றுபடுத்துகிறார்.  
## பாடல் சொல்லும் செய்தி
### தொண்டி அரசன்
:கோதை தொண்டித் துறைமுகத்தில் நீராடுவானாம். அவன் மார்பில் அணிந்த கோதை மலர்களிலிருந்தும், அவனைத் தழுவும் கோதையர் அணிந்த கோதை மலர்களிலிருந்தும், கழியில் மலர்ந்த நெய்தல் பூக்களிலிருந்தும் தேன் ஒழுகி அத்துறை மணக்குமாம்.  

### ஓங்குவாட் கோதை
:குறிஞ்சி, முல்லை, மருதம், நெய்தல் ஆகிய நானிலப்பகுதிகளும் இவனது ஆட்சிக்கு உட்பட்டிருந்தன. குறிஞ்சி நிலத்துப் புனவன் கிளி ஓட்டத் தட்டையை முழக்கினால், கழனியிலும், சேர்ப்பிலும் மேயும் பறவைகள் ஒருங்கே எழுந்து ஓடுமாம். அதனால் கோதையை குறிஞ்சிநிலத்து நாடன் என்று கூறுவதா, முல்லைநிலத்து நாடன் என்று கூறுவதா, மருதநிலத்து ஊரன் என்று கூறுவதா, நெய்தல்நிலத்துச் சேர்ப்பன் என்று கூறுவதா என்று புலவருக்கு விளங்கவில்லையாம்.  

### பொறையன், மூவன்
:பொறையன் எனப் போற்றப்பட்ட சேரன் ஒருவன் தொண்டி நகரில் இருந்துகொண்டு அரசாண்டு வந்தான். அவன் தன் பகைவன் மூவன் என்பவனின் பல்லைப் பிடுங்கிக் கொண்டுவந்து தொண்டியிலிருந்த தன் கோட்டைக் கதவில் பதித்துக்கொண்டான்.  

## அடிக்குறிப்பு
# பொருந்தில் இளங்கீரனார்

**பொருந்தில் இளங்கீரனார்** சங்ககாலப் புலவர். சங்கநூல் தொகுப்பில் இவரது பாடல்கள் மூன்று உள்ளன. அவை: அகநானூறு 19, 351, புறநானூறு 53 ஆகியவை.  

பொருந்தில் என்பது ஊரின் பெயர். சேரன் மாந்தரஞ்சேரல் இரும்பொறையின் வெற்றிகளை இவர் பாராட்டிப் பாடியுள்ளார். தம் பாடலில் புலவர் கபிலர் இறந்துபோன செய்தியையும் குறிப்பிட்டுள்ளார்.  
## செய்தி
### மாந்தரஞ்சேரல் இரும்பொறை
#### விளங்கில் போர்
:மாடத்தில் மணலைப் பரப்பி அதில் அமர்ந்துகொண்டு முத்துக்களைத் தெற்றி மகளிர் தெற்றி-விளையாட்டு ஆடி மகிழும் ஊர் விளங்கில். அதன் விழுமத்தை இந்தச் சேரன் போரிட்டு அழித்தான்.  
#### வெறுத்த கேள்வி விளங்குபுகழ் கபிலன்
கபிலன் இன்று இருந்தால் நன்று (வெற்றியைப் பாடுவான்) என்று அந்தச் சேரன் ஏங்கினானாம்.  

கபிலன் பாடல் செறுத்த செய்யுளாம்.  

வெறுப்பன பேசினாலும் கபிலன் கேட்டு உள்வாங்கிக்கொள்ளும் இயல்பினராம்.  

இவர் புகழின் விளக்காம்.  

விளங்கில் வெற்றியை இப்போது நான் பாடுகிறேன் என்கிறார் இந்தப் புலவர் இளங்கீரனார்.  
<small>புறநானூறு 53</small>  

### நெஞ்சே!
:நெஞ்சே! குடிஞை கடுங்குரல் எழுப்பும் வழியில் நான் பொருள் தேடச் செல்கிறேன். நீ என்னோடு வராமல் அவளை நினைத்துக்கொண்டிருக்கிறாயே! - தலைவன் இவ்வாறு கலங்குகிறான். - <small>அகநானூறு 19</small>  

### பல்லி தொழுவாள்
:தலைவன் நினைக்கிறான்.  

:நான் வேற்று நாட்டில் வாழ்கிறேன். கேளிரைப் பிரிந்திருக்கிறேன். போர்வினை முடிந்தது. இல்லம் திரும்பப்போகிறேன். அங்கே அவள் ஒவ்வொரு நாளும் சுவரில் கோடு போட்டு நாளை எண்ணிக்கொண்டிருப்பாள். அவளது கண்ணீர் அவளது பொலங்குழையில் விழுந்து தெறித்துக்கொண்டிருக்கும். முன்கையால் தலையைத் தாங்கிக்கொண்டு பஞ்சணையில் கிடப்பாள். அப்போது பல்லி படும் ஒலி கேட்கும். அதனை அவள் தன் வருத்தத்தைத் தீர்க்கும் மருந்தாக, என் வருகையைச் சொல்லும் புல்லாக எண்ணிப் பல்லியைத் தொழுவாள். <small>அகநானூறு 351</small>
# குருதிப் புரதங்கள்

ஒன்றின் அமைப்பு]]  
**குருதிப் புரதங்கள்** அல்லது **பாய்மப் புரதங்கள்** எனப்படுபவை, குருதி நீர்மத்தில் காணப்படும் புரதங்கள் ஆகும். பாய்ம மொத்தப் புரதத்தின் அளவு கிட்டத்தட்ட 7g/dl ஆக இருக்கும். இப்புரதங்கள் பல்வேறு தொழில்களைச் செய்பவையாக இருக்கும்.  
- இலிப்பிட்டுக்கள், உயிர்ச்சத்துக்கள், இயக்குநீர்கள், உலோகங்கள் போன்றவற்றை குருதிச் சுற்றோட்டத்தொகுதி ஊடாக கடத்திச் செல்லும் மூலக்கூறுகள்.
- நொதியங்கள், நிரப்பு பொருட்கள், ப்ரோட்டியேசு நிரோதிகள், கைனின் முன்னோடிகள் போன்றன.
- நோய் எதிர்ப்பாற்றல் முறைமையில் உயிரணுக்களுக்கு வெளியாக செயல்திறனையும், தொழிற்பாட்டையும் முறைப்படுத்தும் மூலக்கூறுகள்.
மின்புலத் தூள்நகர்ச்சி மூலம் பிரித்தெடுக்கப்படும் இந்த குருதிப் புரத அளவீடுகள் நோய்களைக் கண்டறியவும், மேலதிக தொடர்ந்த செய்ற்பாடுகளில் மாற்றங்களைக் கண்டறியவும் உதவும்.  

பொதுவாக காணப்படும் அடிக்கடி பேசப்படும் புரதங்களாவன:  

| குருதிப் புரதம் | சாதாரண மட்டம் | % | தொழில் |
| --- | --- | --- | --- |
# இயன் கிரெய்க்



**இயன் கிரெய்க்** (*Ian Greig*, பிறப்பு: டிசம்பர் 8, 1955) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 253 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1982 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# அன்றூ கிரீன்வூட்



**அன்றூ கிரீன்வூட்** (*Andrew Greenwood*, பிறப்பு: ஆகத்து 20, 1847, இறப்பு: பிப்ரவரி 12, 1889) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 141 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டாமி கிரீன்ஹோ



**டாமி கிரீன்ஹோ** (*Tommy Greenhough *, பிறப்பு: நவம்பர் 9, 1931, இறப்பு: செப்டம்பர் 15, 2009) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 - 1960 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பேசில் கிரீவ்


**பேசில் கிரீவ்** (*Basil Grieve *, பிறப்பு: மே 28, 1864, இறப்பு: நவம்பர் 19, 1917) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888/89 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பில்லி கிரிப்பிஃத்


**பில்லி கிரிப்பிஃத்** (*Billy Griffith*, பிறப்பு: சூன் 16, 1914, இறப்பு: ஏப்ரல் 7, 1993) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், 215 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948/49 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வில்லியம் கன்



**வில்லியம் கன்** (*William Gunn )*, பிறப்பு: டிசம்பர் 4, 1858, இறப்பு: சனவரி 29, 1921) இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டியிலும், 521 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆக்சே நடவடிக்கை


**ஆக்சே நடவடிக்கை** (*Operation Achse*) அல்லது **அலாரிக் நடவடிக்கை** (*Operation Alaric*) என்பது என்பது இரண்டாம் உலகப் போரின் போது இத்தாலியில் நடைபெற்ற ஒரு படைத்துறை நடவடிக்கை. இத்தாலியப் போர்த்தொடரின் ஒரு பகுதியான இதில் நாசி ஜெர்மனியின் படைகள் தங்களது முன்னாள் கூட்டாளிகளான இத்தாலியப் படைகளிடமிருந்து ஆயுதங்களைப் பறித்து அவர்களை நிராயுதபாணிகளாக்கின.  

பாசிச சர்வாதிகாரி முசோலினி தலைமையிலான இத்தாலி அச்சு நாடுகள் கூட்டணியில் பல ஆண்டுகள் இடம் பெற்றிருந்தது. நேச நாட்டுப் படைகள் இத்தாலி மீது படையெடுத்த போது அந்நாட்டு ஆட்சியாளர்கள் முசோலினியைப் பதவி நீக்கம் செய்தனர். பின்பு நேச நாட்டுப் படைகளிடம் அமைதி ஒப்பந்தம் செய்து கொண்டு அச்சுக் கூட்டணியிலிருந்து விலகினர். செம்படம்பர் 8, 1943ல் இந்த போர் நிறுத்த ஒப்பந்தம் அறிவிக்கப்பட்டது. இத்தாலி அணி மாறிவிடும் என்பதை முன்கூட்டியே கணித்திருந்த ஜெர்மானியர்கள் உடனடியாக இத்தாலியினை ஆக்கிரமிக்கும் முயற்சிகளில் இறங்கினர். இத்தாலியின் ஆக்கிரமிப்பில் இருந்த தெற்கு பிரான்சு, பால்கன் பகுதிகளில் ஜெர்மானியப் படைகள் நுழைந்து அங்கிருந்த இத்தாலிய வீரர்களைக் கைது செய்தன. இத்தாலிக்குள்ளும் பல கூடுதல் ஜெர்மானிய டிவிசன்கள் நுழைந்தன.  

இத்தாலியப் படைகள் நேச நாடுகளுக்குத் துணையாக போரிடாமல் செய்யும் வண்ணம் அவற்றின் ஆயுதங்களை ஜெர்மானியர்கள் பறிமுதல் செய்தனர். சுமார் பத்து லட்சம் இத்தாலிய வீரர்கள் நிராயுதபாணிகளாக்கப்பட்டனர். அவர்களிடமிருந்து லட்சக்கணக்கில் துப்பாக்கிகளும் பீரங்கிகளும் கைப்பற்றப்பட்டன. இத்தாலிய வீரர்களுள் சுமார் இரண்டு லட்சம் பேர், ஜெர்மனிக்கு ஆதரவாக போரில் ஈடுபட முன்வந்தனர். இவர்களும் பாசிசத்தை பின்பற்றுபவர்களும் முசோலினியின் நாடுகடந்த இத்தாலிய சமூக அரசின் ஆதரவாளர்களும் அடக்கம். எஞ்சியோர் ஜெர்மனியின் வேலை முகாம்களில் அடைக்கப்பட்டனர். 1945ல் ஜெர்மனி சரணடையும் வரை இத்தாலியில் அச்சுப் படைகளுக்கும் நேசப் படைகளுக்கும் தொடர்ந்து சண்டை நடைபெற்றது.
# ஜார்ஜ் கன்


**ஜார்ஜ் கன்** (*George Gunn*,பிறப்பு: சூன் 13, 1879, இறப்பு: சூன் 29, 1958) இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டியிலும், 643 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கடவுள் அஞ்சி

**கடவுள் அஞ்சி** என்பவன் ஒரு சங்ககால அரசன். இவன் வானத்தில் தொங்கும்படி கதவம் அமைத்துக் கோட்டை கட்டியிருந்தான். இதனைத் தூங்கெயில் கதவம் என்றனர். இதில் ஏராளமான செல்வம் வைத்துப் பாதுகாக்கப்பட்டது. இந்தச் செல்வம் வண்டன் என்பவனுடையது.  

களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம்.  
## சான்று
# வண்டன்

**வண்டன்** சங்ககாலத்தில் வாழ்ந்த பெரும் பணக்காரன். இவனது செல்வத்தைப் பாதுகாக்கக் கடவுள் அஞ்சி என்னும் அரசன் இவனுக்குத் தூங்கெயில் கதவம் அமைந்த கோட்டை ஒன்றைக் கட்டித் தந்திருந்தான்.  

களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம். - <small>காப்பியாற்றுக் காப்பியனார் - பதிற்றுப்பத்து 31</small>  

இந்தக் கோட்டை அகப்பா நகரில் இருந்தது. களங்காய்க் கண்ணி நார்முடிச் சேரல் அரசனின் சித்தப்பா பல்யானைச் செல்கெழு குட்டுவன். இந்தக் குட்டுவன் அகப்பாக் கோட்டையை வென்று முன்பே தனதாக்கிக் கொண்டிருந்தான். பின்னர் தூங்கெயில் எறிந்த தொடிதோட் செம்பியன் தூங்கெயிலை அழித்தான்.  

## அடிப்படைச் சான்று
<small>கடவுள் அஞ்சி வானத்து இழைத்த  

தூங்கெயிற் கதவம் காவல் கொண்ட  

எழூஉ நிவந்து அன்ன பரேர் எறுழ் முழவுத்தோள்  

வெண்டிரை முந்நீர் வளைஇய உலகத்து  

வண்புகழ் நிறுத்த வகைசால் செல்வத்து  

வண்டன்</small>  

- <small>காப்பியாற்றுக் காப்பியனார் - பதிற்றுப்பத்து 31</small>
# ஜான் கன்



**ஜான் கன் ** (*John Gunn *, பிறப்பு: சூலை 19, 1876, இறப்பு: ஆகத்து 21, 1963) இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டியிலும், 535 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1901 - 1905 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# தூங்கெயில் கதவம்

**தூங்கு எயில் கதவம்** என்பது சங்ககாலத்தில் வானத்தில் தொங்கும்படி அமைக்கப்பட்டிருந்த ஒரு கோட்டைக்கதவு.  

## சங்ககாலக் கட்டடக்கலை
எயில் என்னும் சொல் கோட்டையைக் குறிக்கும். தூங்குதல் என்னும் சொல் சங்ககாலத்தில் தொங்குதலைக் குறிக்கும். எயிலின் கதவம் தொங்கும்படி அமைக்கப்பட்டிருந்தது. எயிற்கதவத்தைத் திறக்கும்படி, ஐயவி என்னும் கணையமரத் தாழ் இட்டு அமைப்பதுதான் வழக்கம். இந்தக் கோட்டையை அமைத்த அரசன் கடவுள் அஞ்சி இதன் கதவைத் தொங்கும்படி அமைத்திருந்தான். இக்காலத்தில் மேலே சுருண்டுகொள்ளும் கதவை அமைக்கிறோம். இந்தத் தூங்கெயிற்கதவம் வாயிலின் இருபுற எயில் பிடிப்பில் ஏறி இறங்கும்படி அமைக்கப்பட்டிருந்தது. கதவு மேலே ஏறி நிற்கும்போது எப்படித் தோன்றும் என்று எண்ணிப் பாருங்கள். வானத்தில் தொங்குவது போலத்தானே தோன்றும். எனவே வானத்து இழைத்த கதவு என்று அதனைக் குறிப்பிட்டனர்.  

## கடவுள் அஞ்சி கட்டியது
இதனைக் கட்டியவன் கடவுள் அஞ்சி என்னும் அரசன். இந்தக் கோட்டைக்குள் வண்டன் என்பவனின் செல்வம் இருந்தது. இந்தக் கோட்டையைச் செல்வத்துக்கு உடைமையாளியான வண்டன் என்பவனே பாதுகாத்துவந்தான்.  

களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம்.  

### அடிப்படைச் சான்று
<small>கடவுள் அஞ்சி வானத்து இழைத்த  

தூங்கெயிற் கதவம் காவல் கொண்ட  

எழூஉ நிவந்து அன்ன பரேர் எறுழ் முழவுத்தோள்  

வெண்டிரை முந்நீர் வளைஇய உலகத்து  

வண்புகழ் நிறுத்த வகைசால் செல்வத்து  

வண்டன்</small>  

- <small>காப்பியாற்றுக் காப்பியனார் - பதிற்றுப்பத்து 31</small>  

## செம்பியன் எறிந்தது
தூங்கெயில் எறிந்த தொடிதோட் செம்பியன் ஒரு சோழ மன்னன். இவன் சோழன் குளமுற்றத்துத் துஞ்சிய கிள்ளிவளவனின் முன்னோன். இவன் தூங்கெயில் கோட்டையை அழித்தான்.  
### அடிப்படைச் சான்று
- நத்தத்தனார் பாடல் சிறுபாணாற்றுப்படை அடி 79 முதல்
<small>ஒன்னார்  

ஓங்கு எயில் கதவம் உருமுச் சுவல் சொறியும்  

தூங்கெயில் எறிந்த தொடி விளங்கு தடக்கை  

நாடா நல்லிசை நற்றேர்ச் செம்பியன்  

ஓடாப் பூட்கை உறந்தை  
</small>  
- நப்பசலையார் பாடல் புறநானூறு 39
<small>சார்தல்  

ஒன்னார் உட்கும் துன் அருங் கடுந்திறல்  

தூங்கெயில் எறிந்த நின் ஊங்கணோர்</small>  

## ஒப்பீடு
கி.மு. 1867-இல் ஈராக் நாட்டில் கட்டப்பட்டிருந்த தொங்கு தோட்டம் இதனோடு ஒப்புநோக்கத் தக்கது. இந்தத் தோட்டத்தை அங்குப் பாயும் யூப்ரட்டீஸ், டைக்ரீஸ் ஆறுகள் மூழ்கடித்தன.  

## இணைத்துப் பார்க்க
- தூங்கெயில்
- அகப்பா
# ஆஃப்தாப் ஹபீப்


**ஆஃப்தாப் ஹபீப்** (*Aftab Habib*, பிறப்பு: பிப்ரவரி 7 1972) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 159 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 ஆம் ஆண்டில், இங்கிலாந்து தேசிய அணி உறுப்பினராகத் தேர்வுத் துடுப்பாட்டப் போட்டியில் பங்குகொண்டார்.
# நைஜல் ஹைக்



**நைஜல் ஹைக் ** (*Nigel Haig*, பிறப்பு: டிசம்பர் 12, 1887, இறப்பு: அக்டோபர் 27, 1966) இங்கிலாந்து அணியின் துடுப்பாட்டக்காரர். இவர் 5தேர்வுத் துடுப்பாட்டப் போட்டியிலும், 513 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# இசுக்கோஃபீல்ட் ஹை


** இசுக்கோஃபீல்ட் ஹை** (*Schofield Haigh*, பிறப்பு: மார்ச்சு 19, 1871, இறப்பு: பிப்ரவரி 27, 1921) இங்கிலாந்து அணியின் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டியிலும், 561 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# துராலுமின்

(DLZ129) salvaged from the crash site at Lakehurst Naval Air Station, NJ, on May 6, 1937 *(The Cooper Collections)*.]]  

**துராலுமின்** (Duralumin) அலுமினியம், செம்பு, மங்கனீசு, மக்னீசியம், சிலிக்கான், நாகம், என்பவற்றைக் கொண்டு தயாரிக்கப்படும் ஒரு கலப்புலோகம் ஆகும்.  

இதன் பொதுவாகப் பயன்படுத்தப்படும் சமானக் கலப்புலோகமான AA20204 நிறைப்படி 93.5%அலுமினியம், 4.4% செம்பு, 1.5% மங்கனீசு, 0.6% மக்னீசியம் என்பவற்றைக் கொண்டு காணப்படும்.  

இது உறுதிமிக்கதாகவும், துருப்பிடிக்காததாகவும், பாரம் குறைந்ததாகவும் காணப்படும்.  

## பயன்பாடுகள்
- ஆகாய விமானங்களின் புறச்சட்டகம் செய்யப் பயன்படும்.
- சன்னல் சட்டகம் என்பவற்றின் தயாரிப்புக்கும் பயன்படும்.
# வேதியியலுக்கான வேந்திய சங்கம்



**வேதியியலுக்கான வேந்திய சங்கம்** (*Royal Society of Chemistry*) என்பது ஐக்கிய இராச்சியத்தைத் தளமாகக் கொண்ட ஒரு உயர்தொழில்சார் சங்கம் ஆகும். வேதியியல்சார் அறிவியல்களை முன்னேற்றுவதே இதன் நோக்கம். வேதியியல் சங்கம், வேதியியலுக்கான அரச நிறுவனம், பரடே சங்கம், பகுப்பாய்வு வேதியியலுக்கான சங்கம் ஆகியவற்றை ஒன்றிணைத்து, 1980 ஆம் ஆண்டில் அரச பட்டயத்துடன் இச்சங்கம் உருவாக்கப்பட்டது. தொடக்கத்தில் ஐக்கிய இராச்சியத்தில் இதற்கு 34,000 உறுப்பினர்களும், வெளிநாடுகளில் 8,000 உறுப்பினர்களும் இருந்தனர். இதன் தலைமையகம் இலண்டனில் உள்ள பிக்காடிலியில் பேர்லிங்டன் மாளிகையில் அமைந்துள்ளது. இதன் வெளியீட்டுப் பிரிவு கேம்பிரிட்சில் தாமசு கிரகாம் அவுசில் (Thomas Graham House) உள்ளது. ஐக்கிய இராச்சியத்துக்கு வெளியே, ஐக்கிய அமெரிக்காவில் பிலடெல்பியாவில் உள்ள பல்கலைக்கழக நகர் அறிவியல் மையத்தில் ஒரு அலுவலகமும், சீனாவில் பீஜிங்கிலும், சாங்காயிலுமாக இரண்டு அலுவலகங்களும், இந்தியாவில் மும்பாயில் ஒரு அலுவலகமும் உள்ளன.
# கியூரியஸ் ஜோர்ஜ் (திரைப்படம்)


இட்சு.ஏ. மற்றும் மார்கரெட் ரே இணைந்து எழுதிய குழந்தைகளுக்கான கதைகளை தழுவி மரபு அசைப்படமாக எடுக்கப்பட்டதே 2006-ஆம் ஆண்டு வெளிவந்த ***கியூரியசு சார்ச்சு*** திரைப்படம். டெட் எனும் கதாப்பாத்திரத்திற்கு குரல் கொடுத்தவர் வில் ஃபெர்ரெல்.இப்படத்தை இயக்கியவர் மாத்யு ஒ'கால்லகான்.  

மைக்கேல் மக்கல்லரஸ்,டேன் கெர்சன்,ராப் பேர்ட்,ஜோ ஸ்டில்மென் மற்றும் கேரே கிர்க்பாட்ரிக் இத்திரைப்படத்தின் திரைக்கதையை எழுதினர். இமெஜின் என்டேர்டயின்மன்ட்இன் முதல் அசைப்படம் இதுவே.
# முதலாம் ஏரோது


**முதலாம் ஏரோது** (Hebrew: הוֹרְדוֹס‎, Hordos, Greek: Ἡρῴδης, Hērōidēs) என்பவர் (பிறப்பு 73 அல்லது 74 கி.மு, இறப்பு எரிக்கோவில் 4 கி.மு, இன்னுமொரு வரலாற்றாசிரியர் கருத்துப்படி, 1 கி.மு ) உரோமப் பேரரசின் ஆளுகைக்கு உட்பட்ட யூதேயாவை ஆண்ட ஒரு சிற்றரசர் ஆவார். இவர் தனது குடும்பத்தாரையும், பல யூத ரபிக்களையும், குழந்தைகள் பலரை படுகொலை செய்ததாலும் *பைத்தியக்காரன்* என்றும் அழைக்கப்படுவதுண்டு.. மாபெரும் தூண்களைக்கொண்ட கட்டடங்களை அமைத்தமைக்கு இவர் பெயர்பெற்று விளங்குகின்றார். ஜெருசெலமிலும் மேலும் சில இடங்களிலும் இவ்வாறான மாபெரும் கட்டடங்களைக் கட்டியுள்ளார். இதில் இரண்டாம் ஆலயம் எனப் பெயர்பெறும் ஆலயத்தையும் செசேரியா மார்திமா (Caesarea Maritima) எனும் நகரில் ஒரு துறைமுகத்தையும் அமைத்தார். இவருடைய வாழ்க்கைத் துணுக்குகள் உரோம-யூத வரலாற்றாசிரியர் ஜோசீபஸ் பிளேவியஸ் என்பவர் மூலம் உலகிற்கு அறியக்கிடைத்தது.
# அல்னிக்கோ

**அல்னிக்கோ** (Alnico) அலுமினியம், நிக்கல், இரும்பு, கோபால்ற்று, என்பவற்றைக் கொண்டு தயாரிக்கப்படும் ஒரு கலப்புலோகம் ஆகும். இம்மூலகங்களின் குறியீட்டு எழுத்துகளைக் கொண்டு al-ni-co என வழங்கப்படலாயிற்று. இதற்கு மேலதிகமாக சில வேளைகளில் செம்பு, டைட்டானியம் என்பவற்றியும் அடக்கியிருக்கும்.  

இது இலகுவில் காந்தமாக்கப்படக்கூடிய மற்றும் கந்தவியல்பைப் பிடித்து வைத்திருக்ககக் கூடிய தன்மை கொண்டதாகக் காணப்படுவதால் நிலையான காந்தங்களை உருவாக்குவதில் பயன்படுத்தப்படும்.  

பொதுவாக அல்னிக்கொ 8–12% Al, 15–26% Ni, 5–24% Co, 6% வரை Cu, 1% வரை Ti, மிகுதி Fe ஐயும் கொண்டிருக்கும்.
# சார்லி ஃகாலோஸ்


** சார்லி ஃகாலோஸ்** (*Charlie Hallows*, பிறப்பு: ஏப்ரல் 4, 1895, இறப்பு: நவம்பர் 10, 1972) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 383 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1928 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கெவின் ஹாமில்டன்


** கெவின் ஹாமில்டன்** (*Gavin Hamilton )*, பிறப்பு: செப்டம்பர் 16, 1974), இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டிகளிலும், 33 ஒருநாள் பன்னாட்டுத் துடுப்பாட்டப் போட்டிகளிலும் 95 முதல்தர துடுப்பாட்டப் போட்டிகளிலும், 196 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோன் ஹாம்சயர்


** ஜோன் ஹாம்சயர்** (*John Hampshire*, பிறப்பு: பெப்ரவரி 10, 1941), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் 577 முதல்தர துடுப்பாட்டப் போட்டிகளிலும், 280 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வேல்லி ஹாம்மண்ட்


**வேல்லி ஹாம்மண்ட்** (*Wally Hammond*, பிறப்பு: சூன் 19 1903, இறப்பு: சூலை 1 1965) இங்கிலாந்து அணியின் துடுப்பாட்டக்காரர். இவர் 85 தேர்வுத் துடுப்பாட்டப் போட்டியிலும், 634 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1947 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.  

en:Wally Hammond
# வால்லி ஹார்டிஞ்


**வால்லி ஹார்டிஞ்** (*Wally Hardinge*, பிறப்பு: பெப்ரவரி 25 1886, இறப்பு: மே 8 1965) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 623 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஸ்டீவ் ஹார்மிசன்


** ஸ்டீவ் ஹார்மிசன் ** (*Steve Harmison*, பிறப்பு: அக்டோபர் 23 1978), இங்கிலாந்து அணியின் துடுப்பாட்டக்காரர். இவர் 63 தேர்வுத் துடுப்பாட்டப் போட்டிகளிலும், 58 ஒருநாள் பன்னாட்டுத் துடுப்பாட்டப் போட்டிகளிலும் 193 முதல்தர துடுப்பாட்டப் போட்டிகளிலும், 158 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2002 - 2009 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பொன்மணியார்

**பொன்மணியார்** சங்ககாலப் புலவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 391.  
## பாடல் சொல்லும் செய்தி
உவரியிலுள்ள கலங்கல் நீர் ஓடும்படி பெருமழை பெய்கிறது. மயில் கூவுகிறது. அவர் சொன்ன கார்காலம் இது வந்துவிடுவார். - தோழி தலைவியை இவ்வாறு தேற்றுகிறாள்.  
குறுங்கட்டுரை
# பொன்னாகன்


**பொன்னாகன்** சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 114.  

## பாடல் சொல்லும் செய்தி
தோழி தலைவனிடம் சொல்கிறாள்.  

(அதோ அந்த இடத்தில்) பாவையைத் தலைவியைப் படுக்கவைத்துவிட்டு வந்திருக்கிறேன். நீ அங்கு உடனே செல். இல்லாவிட்டால் நாரை தன் வாயிலுள்ள ஆரல் மீனை உண்பதற்காக அவள் நெற்றியில் வைத்து மிதிக்கும். (அங்கு அவன் அவளைத் துய்ப்பான். இது பயன்)
# முத்துப்பட்டன் கதை

**முத்துப்பட்டன் கதை** என்பது தமிழ் நாட்டுப்புற வழக்கில் இடம்பெறும் கதை ஆகும். இக் கதை 18 ஆம் நூற்றாண்டில் முத்துப்பட்டன் என்பவன் சாதி மீறித் திருமணம் செய்ததையும், அவன் மனைவியின் உறவினர்களுக்கு வரும் இடையூறுகளுக்கு எதிர்த்துப் போராடியதையும், அந்தப் போராட்டத்தில் உயிர் நீத்ததையும் பற்றியுக் கூறுகிறது.  
## சான்றாவணங்கள்
1. தமிழகம்.வலை தளத்தில் நா.வானமாமலை எழுதிய *முத்துப்பட்டன் கதை* நூல்
# பியூட்டர்



**பியூட்டர்** (Pewter) தகரம், நாகம், அந்திமனி, செம்பு, விசுமது என்பவற்றைக் கொண்டு தயாரிக்கப்படும் ஒரு கலப்புலோகம் ஆகும். இது வலிமையானதாகவும் பாரம் குறைந்ததாகவும் காணப்படும்.  

பொதுவாக பியூட்டரில் 85–99% தகரமும் நாகம், அந்திமனி, செம்பு, விசுமது முதலானவற்றைக் கொண்டும் காணப்படும். இது குறைந்த உருகு நிலையை உடையது. கலப்புலோகக் கூறுகளின் உண்மையான அளவு விகிதத்திற்கு ஏற்ப இது 170–230&nbsp;°C (338–446°F), வரை மாறுபடும். .  

## பயன்பாடுகள்
நீர்த் திருகுபிடி, தட்டுகள், வாகனங்களின் பிஸ்டன், முசலம் முதலானவை தயாரிக்கப் பயன்படும்.
# வார்ப்புரு:Infobox flag

**|**

| Imagetext = } | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | Image = } | Image_size = } | Noborder = } | Nickname = } | Morenicks = } | Use = } | Symbol = } | Proportion = } | Adoption = } | Design = } | Designer = }
}}}} | }<noinclude></noinclude> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# ஜார்ஜ் ஹரீஸ்



** ஜார்ஜ் ஹரீஸ் ** (* George Harris, 4th Baron Harris*, பிறப்பு: பெப்ரவரி 3 1851, இறப்பு: மார்ச்சு 24 1932) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 224 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 - 1884 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜான் ஹாட்லி


** ஜான் ஹாட்லி** (* John Hartley )*, பிறப்பு: நவம்பர் 15 1874, இறப்பு: மார்ச்சு 8 1963) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# இத்தாலி-நேசநாட்டுப் படைகள் இடையே போர் நிறுத்தம்


இரண்டாம் உலகப் போரின் போது அச்சு நாடுகளில் ஒன்றான** இத்தாலிக்கும் நேச நாட்டுப் படைகளுக்கும் இடையேயான போர்நிறுத்த ஒப்பந்தம்** செப்டம்பர் 3, 1943ல் கையெழுத்தானது; செப்டம்பர் 8ம் தேதி வெளிப்படையாக அறிவிக்கபப்ட்டது. நேச நாட்டுப் படைகள் தெற்கு இத்தாலி மீது படையெடுத்த போது ஏற்பட்ட இவ்வொப்பந்தத்தின் மூலம் இத்தாலி அச்சுக் கூட்டணியிலிருந்து வெளியேறி நேச நாடுகளிடம் சரணடைந்தது. இது செப்டம்பர் 8 போர் நிறுத்தம் எனவும், கசீபிலி ஒப்பந்தம் (ஒப்படந்தம் முடிவான இடத்தைப் பின்பற்றி) எனவும் அறியப்படுகிறது.  

சர்வாதிகாரி முசோலினியின் தலைமையில் பாசிச இத்தாலி அச்சு நாடுகள் கூட்டணியில் பல ஆண்டுகளாக இடம் வகித்து வந்தது. நாசி ஜெர்மனிக்குத் துணையாக இரண்டாம் உலகப் போரில் ஈடுபட்டது. ஆனால் வடக்கு ஆப்பிரிக்காவில் ஏற்பட்ட தோல்வியால் இத்தாலிய மக்களிடையே முசோலினியின் செல்வாக்கு சரிந்தது. நேச நாட்டுப்படைகள் இத்தாலியின் ஒரு பகுதியான சிசிலி மீது படையெடுத்த போது, இத்தாலிய ஆளும் பாசிச கட்சித் தலைவர்கள் ஜூலை 1943ல் முசோலினியை பதவி நீக்கம் செய்தனர். இத்தாலியின் மன்னர் மூன்றாம் விக்டர் எமானுவேலின் ஆதரவாளர்கள் பின் ஆட்சியைக் கைப்பற்றினர். ஆனால் அவர்கள் உடனடியாகக் கூட்டணி மாறவில்லை. நேச நாட்டுத் தரப்புடன் சரணடைவுப் பேச்சுவார்த்தைகளை ஆரம்பித்தனர். இப்பேச்சு வார்த்தைகள் நடுநிலை நாடான போர்த்துகலில் இரகசியமாக நடைபெற்றன. இத்தாலி கட்சி மாறிவிடும் என்பதை ஊகித்த இட்லர் பல கூடுதல் தரைப்படை டிவிசன்களை இத்தாலிக்கு அனுப்பினார்.  

ஆகஸ்ட் 1943 முழுவதும் நீடித்த பேச்சுவார்த்தைகளின் பலனாக இத்தாலி சரணடைய ஒப்புக்கொண்டது. செப்டம்பர் 3ம் தேதி எச். எம். எசு *நெல்சன்* போர்க்கப்பலில் போர் நிறுத்த ஒப்பந்தம் கையெழுத்தானது. இத்தாலி சார்பில் ஜெனரல் ஜுசேப்பே காஸ்தெலானோவும் நேச நாடுகள் தரப்பில் ஜெனரல் வால்ட்டர் பெடெல் ஸ்மித்தும் அதில் கையெழுத்திட்டனர். ஆனால் உடனடியாக இச்செய்தி உலகுக்கு அறிவிக்கப்படவில்லை. அதேநாள் இத்தாலி மீது நேச நாட்டுப் படையெடுப்பு நிகழ ஏற்படாகியிருந்தது. என்று நேச நாட்டுப் படைகள் இத்தாலியின் நடுப்பகுதியில் தரையிறங்குகின்றனவோ அன்றிலிருந்து போர் நிறுத்தம் நடமுறைக்கு வரும் என்று ஏற்பாடாகியிருந்தது. அதன்படி செப்டம்பர் 8ம் தேதி சலேர்னோவில் நேச நாட்டுப் படைகள் தரையிறங்கிய போது போர் நிறுத்தம் உலகிற்கும் இத்தாலியப் படைகளுக்கும் அறிவிக்கப்பட்டது. செப்டம்பர் 8, 1943ல் இத்தாலியின் அரசுத் தலைவரும் பிரதமருமான மார்சல் பியெத்ரோ படோகிலியோ இதனை இத்தாலிய தேசிய வானொலியில் அறிவித்தார். இதைத் தொடர்ந்து நேச நாட்டு தெற்குத் தலைமைத் தளபதி டுவைட் டி. ஐசனாவர் இதனை அல்ஜீர்ஸ் வானொலியில் அறிவித்தார்.  

இதனை முன்னரே எதிர்பார்த்த ஜெர்மானியப் படைகள் ஆக்சே நடவடிக்கை மூலம் இத்தாலிய படைப்பிரிவுகளை முடக்கி அவற்றை நிராயுதபாணிகளாக்கினர். இத்தாலியின் கட்டுப்பாட்டிலிருந்த ஐரோப்பிய பகுதிகள் அனைத்தையும் ஜெர்மானியப் படைகள் ஆக்கிரமித்தன. போர் நிறுத்தம் திடீரென்று அறிவிக்கப்பட்டதால் இத்தாலியப் படைகள் மற்றும் மக்களிடையே பெரும் குழப்பம் ஏற்பட்டது. பெரும்பாலான இத்தாலியப் படைப்பிரிவுகள் ஜெர்மானியர்களால் முடக்கப்பட்டுவிட்டன. மேலும் பல படைப்பிரிவுகளும், இத்தாலிய வான்படை மற்றும் கப்பற்படையும் நேச நாடுகள் பக்கம் சேர்ந்து விட்டன. பாசிச கட்சியின் ஆதரவாளர்கள் பலர் தங்கள் நாட்டின் சரணடைவை ஏற்க மறுத்தனர். அவர்களைக் கொண்டு ஜெர்மனி முசோலினியின் தலைமையில் இத்தாலிய சமூக அரசு என்ற பெயரில் ஒரு கைப்பாவை அரசை உருவாக்கியது. இத்தாலியில் உள்நாட்டுப் போர் மூண்டு ஜெர்மனி மற்றும் நேச நாட்டு ஆதரவாளர்கள் என இரு அணிகள் மோதிக்கொண்டன.
# மார்ட்டின் ஹாக்


**மார்ட்டின் ஹாக்** (* Martin Hawke, 7th Baron Hawke*, பிறப்பு: ஆகத்து 16 1860, இறப்பு: அக்டோபர் 10 1938 ) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 633 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# அகத்திணைப் பார்வை


தொல்காப்பியம் பொருளதிகாரத்தில் உள்ள 9 இயல்களில் முதலாவது இயல் **அகத்திணையியல்**. அதில் கூறப்பட்டுள்ள செய்திகள் இங்குப் பகுத்தும் தொகுத்தும் காட்டப்பட்டுள்ளன.  

| பகுப்பு | செய்தி |  |
| --- | --- | --- |
| எழுதிணை | கைக்கிளை, குறிஞ்சி, முல்லை, பாலை, மருதம், நெய்தல், பெருந்திணை |  |
| ஐந்திணை | குறிஞ்சி, முல்லை, பாலை, மருதம், நெய்தல், |  |
| பொருள் | முதல், கரு, உரி |  |
| கூற்று | தோழி, கண்டோர், கிழவன், மற்றவர் |  |
| கூறும் பாங்கு | உவமம் |  |
| செய்யுள் மரபு | நாடக வழக்கு, உலகியல் வழக்கு | } |
- பாலைத்திணைக்கு நிலம் இல்லை.
- ஒருவர் பெயரைச் சுட்டிக் கூறும் மரபு அகத்திணையில் இல்லை.

## வெளியிணைப்புகள்